**מלרסדורף-פפנברג** (בגרמנית: **Mallersdorf-Pfaffenberg**) היא עיירה ומועצה מקומית במחוז שטראובינג-בוגן (Straubing-Bogen) במדינת בוואריה שבגרמניה, המונה כ-7,000 תושבים.

מלרסדורף-פפנברג שוכנת בלב בוואריה שבדרום גרמניה. הערים מימי הביניים רגנסבורג ולנדסהוט נמצאות בטווח של 30 ק"מ והערים הגדולות מינכן ונירנברג הן במרחק כ-100 ק"מ.

העיירה ידועה בזכות מנזר מלרסדורף, שקיים מאז המאה ה-12. המסדר הפרנציסקני של אחיות מלרסדורף (Mallersdorfer Schwestern) עובד ברחבי העולם. האפיפיור בנדיקטוס ה-16 שהה שם בחופשותיו.

סמל
---

* מלרסדורף (מימין): הסמל הוענק בשנת 1803 למנזר הבנדיקטיני לשעבר. נשר סנט יוהאן, הקדוש הפטרון של המנזר, שימש על חותמות המנזר מאז 1495. בשנת 1938 ניסו להסיר את הנימבוס (הענן) הזהוב סביב הראש וכן את האותיות, אך העיר מעולם לא שינתה את הסמל.
* פפנברג (משמאל): הסמל הוענק בשנת 1558 על ידי הדוכס אלברכט החמישי מבוואריה. השדה נלקח מסמל הלורדים ממוזבורג (Moosburg), שכן העיירה הייתה נחלתם בימי הביניים. ההר (ברג) מתנשא. ברזל המחרשה הוא סמל מקומי ומייצג חקלאות. הברזל מתפרש לעיתים קרובות בצורה שגויה ומשורטט לא נכון, אך הזרועות לא שונו.

היסטוריה
--------

הכפר מלרסדורף מוכר עוד מימי הרומאים. הטירה הראשונה, מדילהרדיסדורף (Madilhardisdorf), הוקמה על יסודות של מבצר רומי. מקור השם במתילדה פון לופבורג (Mathilde von Lupburg), מהמנזר ה-9 של הרייכסשטיפט נידרמינסטר ברגנסבורג. בתקופת השושלת הקרולינגית היה הכפר שייך למחוז קירכברג (Kirchberg). הרוזנים היינריך וארנסט תרמו קלויסטר (מנזר) בשנת 1107, שהוזכר לראשונה במסמך בשנת 1129, עם אישור התרומה על ידי הקיסר לותאר השלישי. בית הספר הלטיני, שהיה בשליטת נזירים בנדיקטינים בקלויסטר של מלרסדורף על יוהניסברג (Johannisberg), פעל שם בין 1109–1803.

מלרסדורף צברה מוניטין רב בתחום המדעי בזכות הספרייה הגדולה שלה. תואר הכבוד "sedes sapientiae" (מושב החכמה) מעיד על מעמד זה. במהלך החילון הוסב המנזר לחווה עם מבשלת בירה. הספרייה, כמו גם חפצי קודש יקרי ערך, הובאו למינכן. המנזר קם מחדש בשנת 1869 כמסדר פרנציסקני, "האחיות ממאלרסדורף".

בשנת 1972 אוחדו מספר יישובים (Mallersdorf, Pfaffenberg, Holztraubach, Ascholtshausen, Oberellenbach, Oberlindhart) לרשות המוניציפלית מלרסדורף-פפנברג. הרשויות נידרלינדהארט (Niederlindhart), הזלבך (Haselbach) ואופפקופן (Upfkofen) נוסדו ב-1 בינואר 1978. ב-1 ביולי 1972 איבד מלרסדורף את מעמדו כמשכנו של משרד המחוז וסופח למחוז המנהלי שטרואבינג-בוגן (Straubing-Bogen). לכן הסמל העירוני נעלם, בעיקר מהרחובות.

נקודות עניין
------------

### מנזר מלרסדורף

המנזר (קלויסטר) הפרנציסקני של מלרסדורף שמקיים בית ספר תיכון בנוי על גבעה מעל לאברטל (Labertal) הציורי. הבזיליקה המסונפת למנזר הוקמה ב-1109 וקיבלה באמצע המאה ה-18 את ציוד הרוקוקו שיש לה היום. בכנסיית הקהילה סנט יוהנס יש מזבח גבוה של איגנץ גינתר. המסדר נוסד על ידי פאול יוזף נרדיני, שהוכתר במעמד כנסייתי נעלה ב-19 בדצמבר 2005 ועבר ביאטיפיקציה ב-22 באוקטובר 2006 על ידי האפיפיור בנדיקטוס ה-16 בקתדרלה בשפייר, גרמניה.

### אנדרטה יהודית

ליד פפנברג נמצאת אנדרטה יהודית שהוקמה בשנת 1947 מתרומתם של תושבי האזור היהודים. היא מציינת קבר ל-67 אסירים שהוצעדו בכפייה ממחנה הריכוז בוכנוואלד ונורו על ידי חיילים גרמנים, לפני שהגיעו בעלות הברית.

אתרים נוספים ביישוב כוללים פסל של הקדוש בוניפציוס, טירת אובראלנבך (Oberellenbach) וטירת אוברהזלבך (Oberhaselbach).

חינוך
-----

* תיכון בורקהארט
* בית ספר יסודי ובית ספר תיכון סנט מרטין
* בית ספר מיוחד סנט בנדיקט
* בית ספר תיכון לבנות נרדיני (Nardini)
* האקדמיה לתיאוריה חינוכית חברתית
* תיכון טכני לאחיות
* קורסים של תוכנית לחינוך מבוגרים
* בית ספר למוזיקה

מתקנים ציבוריים
---------------

* בית החולים של מחוז מלרסדורף
* בית האבות של הצלב האדום הבווארי
* גן הילדים "המלאך השומר"
* גן ילדים "סנט אליזבת"

ערים תאומות ושותפויות
---------------------

מלרסדורף-פפנברג הקימה שותפויות עיירות עם

* איטליהאיטליה פדרנו דל גרפה (אנ'), איטליה
* פוליןפולין ידליצ'ה (אנ'), פולין

בשנת 1985 הוחלה שותפות וקליטה, של גרמנים-סודטים שגורשו מהכפר הצכ'י קראיקובה (Krajkova), לשעבר הכפר הגרמני גוסנגרון (Gossengrun), במחוז קרלובי וארי של היום.

קישורים חיצוניים
----------------

ויקישיתוף מדיה וקבצים בנושא **מלרסדורף-פפפנברג** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* האתר הרשמי של Mallersdorf-Pfaffenberg (גרמנית)
* תמונות של המנזר (גרמנית)
* האתר הרשמי של המסדר הפרנציסקני "Mallersdorfer Schwestern" (גרמנית)
* תמונות של העיר והאזור

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מלרסדורף-פפפנברג"**.